OpenLLM-France/wikimedia huggingface dataset:
# Sinagoga Maguen David (San Pedro Sula)

La Sinagoga Maguen David (en hebreu בית הכנסת מגן דוד) és un edifici religiós jueu localitzat a la ciutat de San Pedro Sula, al país centreamericà d'Hondures es tracta d'una de les dues úniques sinagogues que hi ha en tot el país. Construïda l'any 1997, serveix com a lloc de reunió de la petita comunitat jueva. San Pedro Sula és la segona ciutat més gran d'Hondures i la capital administrativa del Departament de Cortés. La ciutat és seu de les empreses industrials més importants del país, per la qual cosa també és coneguda com la capital industrial del país. Aquesta ciutat es troba flanquejada per la Sierra del Merendón, i està situada a l'extrem sud-oest de l'extensa i fèrtil Vall de Sula, una regió que genera aproximadament el 58 per cent del Producte interior brut (PIB), i el 60% de les exportacions del país. San Pedro Sula va ser fundada el 27 de juny de 1536, sota el nom de San Pedro de Puerto Caballos pel conqueridor espanyol Pedro de Alvarado.

## Referències

* ↑ www.jewishvirtuallibrary.org
* ↑ «www.msps.hn». Arxivat de l'original el 2015-07-03. [Consulta: 6 abril 2015].
# Skibbereen

Skibbereen (en irlandès An Sciobairín o "el petit port") és la ciutat més meridional d'Irlanda, al comtat de Cork, a la província de Munster. Es troba als marges del riu Ilen.

## Història

Abans del 1600 la major part de la terra pertanyia al clan nadiu dels McCarthy, i fins i tot avui dia el cognom més habitual a la zona és McCarthy. La carta municipal data de 1657 i se'n guarda una còpia a la Cambra. Skibbereen es va establir vora les ruïnes del llogaret anomenat Spá Elaíne sobretot després de l'epidèmia de pesta negra de 1350. El 1856 s'hi va fundar la Phoenix Society, precursora de la Germandat Feniana.

### Fam

300 després de la Mort Negra la regió va patir una fam sense precedents, coneguda com a an Gorta Mór (La gran fam). Potser hi van morir entre 8.000 i 10.000 persones víctimes de la Gran Fam Irlandesa i foren enterrats als Famine Burial Pits del cementiri d'Abbeystrewery.
Skibbereen no ha oblidat les víctimes de la Gran fam. Una exhibició permanent al Skibbereen Heritage Centre commemora aquest període tràgic a la història irlandesa. Skibbereen fou el punt focal del primer Dia Memorial de la Fam Irlandesa el 17 de maig de 2009. La vila fou seleccionada per haber estat una de les zones més afectades per la fam.

## Personatges il·lustres

* Jeremiah O'Donovan Rossa, líder fenià
* Agnes Mary Clerke, astrònoma

## Referències

* ↑ «National Famine Memorial Day».

## Enllaços externs

* Web oficial
* Skibbereen Heritage Centre
* Història de Skibbereen
* The thriving Saturday Farmers' Market - food, crafts, plants, etc.
* Official Website Skibbereen Arts Festival
# Sorbus latifolia

Sorbus latifolia és una espècie de planta de la família de les Rosàcies endèmica de l'àrea al voltant de Fontainebleau, al sud de París a França, on és coneguda des d'inicis del segle xviii.
Aquest arbre és fruit de la hibridació entre la moixera de guilla (Sorbus aria) i la moixera de pastor (Sorbus torminalis). Es distribueix des de Gran Bretanya fins a la península Ibèrica passant per Hongria. A la península Ibèrica viu aïlladament a la meitat septentrional, als boscos de ribera i fons de vall.
És capaç de créixer a tota mena de substrats, entre els 500 i els 1.000 m. Arriba a mesurar entre 10 i 20 m d'alçada, amb un tronc que pot arribar a fer 60 cm de diàmetre. És caducifoli, amb l'escorça vermellosa, sense pèls de la mateixa manera que les gemmes. Les seves branques joves tenen abundants protuberàncies lenticulars i les seves fulles són simples o ovades. Les flors d'aquesta espècie són blanques i el seu fruit és carnós i ataronjat.

## Referències

* ↑ «Sorbus latifolia» a The Plant List. Data consulta: 30 de gener de 2014.
* 1 2 Rushforth, K. (1999). Trees of Britain and Europe. Collins ISBN 0-00-220013-9.
* ↑ Mitchell, A. F. (1974). A Field Guide to the Trees of Britain and Northern Europe. Collins ISBN 0-00-212035-6
* ↑ Mitchell, A. F. (1982). The Trees of Britain and Northern Europe. Collins ISBN 0-00-219037-0
# Societat Zoològica de Londres

La Societat Zoològica de Londres (Zoological Society of London) és una societat acadèmica fundada l'abril de 1826 per Sir Thomas Stamford Raffles (1781-1826), George Eden (1784-1849), primer Comte d'Auckland (Lord Auckland), Sir Humphry Davy (1778-1829), Joseph Sabine (1770-1837), Nicholas Aylward Vigors (1785-1840) i altres eminents naturalistes. Raffles va ser també el primer president, però va morir al poc d'assumir el càrrec. El va succeir el tercer Marqués de Lansdowne, Henry Petty-Fitzmaurice (1780-1863). Aquesta societat va obtenir Estatut reial de Jordi IV del Regne Unit el 27 de març de 1829.
L'objectiu de la societat és l'estudi dels animals en una relativa llibertat. En l'abril el 1828 als jardins zoològics van ser oberts als membres. El 1831 Guillem IV del Regne Unit va entregar la col·lecció d'animals a la Societat Zoològica, i el 1847 va ser oberta al públic per ajudar en el finançament, ràpidament els londinencs van batejar aquests jardins zoològics com a «Zoos».

## Enllaços externs

* Pàgina oficial de la ZSL (anglès)
* Pàgina oficial del Institute of Zoology (anglès)
# Smolenka

Smolenka (en rus: Смоленка) és un poble del krai de Krasnoiarsk, a Rússia, que en el cens del 2010 tenia 3 habitants. Pertany al districte de Balakhtà.

## Referències

* ↑ «Чистопольский сельсовет на официальном портале Красноярского края». Arxivat de l'original el 2012-05-24. [Consulta: 26 març 2020].
# Shinji Ono

Shinji Ono (Prefectura de Shizuoka, Japó, 27 de setembre de 1979) és un futbolista japonès.

## Selecció japonesa

Shinji Ono va disputar 56 partits amb la selecció japonesa.

## Enllaços externs

* National Football Teams
* Japan National Football Team Database
# Shinji Nakano

Shinji Nakano va ser un pilot de curses automobilístiques japonès que va arribar a disputar curses de Fórmula 1. Va néixer l'1 d'abril del 1971 a Osaka, Japó.

## A la F1

Shinji Nakano va debutar a la primera cursa de la temporada 1997 (la 48a temporada de la història) del campionat del món de la Fórmula 1, disputant el 9 de març del 1997 el G.P. d'Austràlia al circuit de Melbourne.
Va participar en un total de trenta-tres curses puntuables pel campionat de la F1 disputades en dues temporades consecutives (1997 - 1998) aconseguint una sisena posició com millor classificació en una cursa (en dues ocasions) i assolí dos punts vàlids pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1997 | Prost Gauloises Blondes | Prost | Mugen-Honda | AUS 7 | BRA 14 | ARG Ret | SMR Ret | MON Ret | ESP Ret | CAN 6 | FRA Ret | GBR 11 | ALE 7 | HUN 6 | BEL Ret | ITA 11 | AUT Ret | LUX Ret | JAP Ret | EUR 10 | 18è | 2 |
| 1998 | Fondmetal Minardi Team SpA | Minardi | Ford | AUS Ret | BRA Ret | ARG 13 | SMR Ret | ESP 14 | MON 9 | CAN 7 | FRA 17 | GBR 8 | AUT 11 | ALE Ret | HUN 15 | BEL 8 | ITA Ret | LUX 15 | JAP Ret | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 33 (33) | 0 | 0 | 0 | 0 | 2 |

## Enllaços externs

* Web oficial Shinji Nakano Arxivat 2009-09-05 a Wayback Machine.
* Perfil a F1 Rejects Arxivat 2010-12-27 a Wayback Machine.
# Shinji Okazaki

Shinji Okazaki (nascut a Takarazuka, Prefectura de Hyōgo, Japó, el 16 d'abril del 1986), és un exfutbolista professional japonès que jugava com a davanter. També va jugar per la selecció del Japó des del 2008.
El 12 de maig de 2014 s'anuncià la seva inclusió a la llista de 23 jugadors de la selecció japonesa per disputar el Mundial de 2014 al Brasil. Els dorsals van ser anunciats el 25 de maig.

## Referències

* ↑ «World Cup 2014: Kagawa and Yoshida in Japan squad». BBC Sport, 12-05-2014. [Consulta: 12 maig 2014]. (anglès)
* ↑ «SAMURAI BLUE Squad numbers announced for 2014 FIFA World Cup Brazil». Japan Football Association, 25-05-2014 [Consulta: 26 maig 2014]. (anglès)

## Enllaços externs

* Estadístiques FIFA d'Okazaki Arxivat 2010-05-05 a Wayback Machine. (anglès)
Shinji Okazaki amb el Japó - Plantilles de navegació :
Selecció de futbol del Japó – Copa del Món de futbol 2010
1 Narazaki •
2 Abe •
3 Komano •
4 Tulio •
5 Nagatomo •
6 Uchida •
7 Endō •
8 Matsui •
9 Okazaki •
10 S. Nakamura •
11 Tamada •
12 Yano •
13 Iwamasa •
14 K. Nakamura •
15 Konno •
16 Ōkubo •
17 Hasebe •
18 Honda •
19 Morimoto •
20 Inamoto •
21 Kawashima •
22 Nakazawa •
23 Kawaguchi •
Seleccionador: Okada
Selecció de futbol del Japó – Copa del Món de futbol 2014
1 Kawashima •
2 Uchida •
3 G. Sakai •
4 Honda •
5 Nagatomo •
6 Morishige •
7 Endō •
8 Kiyotake •
9 Okazaki •
10 Kagawa •
11 Kakitani •
12 Nishikawa •
13 Ōkubo •
14 Aoyama •
15 Konno •
16 Yamaguchi •
17 Hasebe  •
18 Ōsako •
19 Inoha •
20 Saitō •
21 H. Sakai •
22 Yoshida •
23 Gonda •
Seleccionador: Zaccheroni
Selecció de futbol del Japó – Copa del Món de futbol 2018
1 Kawashima •
2 Ueda •
3 Shoji •
4 Honda •
5 Nagatomo •
6 Endo •
7 Shibasaki •
8 Haraguchi •
9 Okazaki •
10 Kagawa •
11 Usami •
12 Higashiguchi •
13 Muto •
14 Inui •
15 Osako •
16 Yamaguchi •
17 Hasebe  •
18 Oshima •
19 H. Sakai •
20 Makino •
21 G. Sakai •
22 Yoshida •
23 Nakamura •
Seleccionador: Nishino :
# Soo Jung Lee

Soo Jung Lee (1964) és una psicòloga forense sud-coreana.
Forma part de la primera generació de perfiladors criminals del seu país i és professora de psicologia forense a la Universitat Kyonggi de Seül. Va ser membre de la Comissió de Sentències de la Cort Suprema, el grup de treball sobre violència sexual de la Fiscalia de la Cort Suprema i la comissió de reformes de l'Agència Nacional de Policia.
Va ajudar a presentar un projecte de llei contra l'assetjament que va ser aprovat finalment a Corea de Sud. Des del primer moment va defensar que l'assetjament és el que condueix a delictes més greus. El mateix any va ser inclosa en la llista de la BBC de 100 dones inspiradores i influents de tot el món del 2019, en la categoria de lideratge.
Ha escrit set llibres i ha estat assessora en el popular programa de televisió coreà, "preguntes sense resposta".

## Referències

* 1 2 «Korean crime psychologist named one of BBC's 100 women of 2019» (en anglès). koreatimes, 18-10-2019. [Consulta: 1r desembre 2019].
* 1 2 최경애. «S. Korean forensic psychologist named among BBC's 100 women of 2019» (en anglès). Yonhap News Agency, 16-10-2019. [Consulta: 1r desembre 2019].
* ↑ «Human Engineers | Soojung Lee: “Criminal Minds” | Talks at Google» (en anglès). Human Engineers, 23-07-2018. Arxivat de l'original el 25 de febrer 2020. [Consulta: 1r desembre 2019].
* ↑ «BBC 100 Women 2019: Who is on the list?» (en anglès). , 16-10-2019 [Consulta: 1r desembre 2019].
# Sool (Glarus)

Sool és un municipi del cantó de Glarus (Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Soong Ching-ling

Soong Ching-ling (xinès tradicional: 宋慶齡, xinès simplificat: 宋庆龄, pinyin: Sòng Qìnglíng; Xangai, 27 de gener de 1893 – Pequín, 29 de maig de 1981) va ser una política xinesa, segona esposa de Sun Yat-sen, un dels líders de la revolució de 1911 que va establir la República de la Xina. Era membre de la família Soong i, juntament amb les seves germanes, va exercir un paper prominent en la política de la Xina abans de 1949. Se l'ha definit com la "mare de la Xina moderna".
Després de la fundació de la República Popular de la Xina el 1949, va ocupar diversos llocs destacats en el nou govern, entre ells el de vicepresidenta de la Xina. També va viatjar a l'exterior durant la dècada de 1950 representant el país en diverses activitats internacionals. Durant la Revolució Cultural, però, va ser molt criticada. Soong va sobreviure a la Revolució Cultural, però va aparèixer amb menys freqüència després de 1976. Com a presidenta del Comitè Permanent de l'Assemblea Popular Nacional entre 1976 i 1978, Soong va ser la cap d'Estat de la República Popular de la Xina. El maig de 1981 se li va atorgar el títol especial de president honorària de la República Popular de la Xina.

## Referències

* ↑ Aveline-Dubach, Natacha. "The Revival of the Funeral Industry in Shanghai: A Model for China" in Invisible Population: The Place of the Dead in East-Asian Megacities, pp. 79–80. Lexington Books (Lanham), 2012.
* ↑ Israel Epstein, Woman in World History: The Life and Times of Soong Ching-ling, p. 551.

## Bibliografia

* Chang, Jung and Jon Halliday. Madame Sun Yat-Sen: Soong Ching-Ling. London: Penguin, 1986. ISBN 0-14-008455-X
* Epstein, Israel. Woman in World History: The Life and Times of Soong Ching-ling. Beijing: China Intercontinental Press, 1993. ISBN 7-80005-161-7.
* Hahn, Emily. The Soong Sisters. New York: Doubleday, Doran & Co, 1941.
* Klein, Donald W., and Anne B. Clark. Biographic Dictionary of Chinese Communism, 1921-1965. 2 vols. Cambridge, MA: Harvard UP, 1971.
* Seagrave, Sterling. The Soong Dynasty. London: Corgi Books, 1996. ISBN 0-552-14108-9

## Enllaços externs

* Fundació Soong Ching-ling (xinès) (anglès)
* Antiga residència de Song Qingling a Pequín (anglès)
* Memorial a Xangai Arxivat 2019-07-15 a Wayback Machine. (xinès)
# Skibotn

Skibotn (sami septentrional: Ivgubahta; kven: Markkina o Yykeänperä) és un poble de 568 habitants (2013) situat al municipi de Storfjord, a la riba meridional del fiord de Lyngen, al comtat de Troms, Noruega. El terme del poble es troba en una cruïlla de camins de les autopistes E06 i E08. La distància per carretera a Kilpisjärvi, la comunitat més al nord en el "braç" oest de Finlàndia, queda a aproximadament 50 km. Els residents moderns de Skibotn són en la seva major part ben descendents del poble kven i el poble sami, o bé immigrants i els seus descendents, de la Noruega central i meridional.

## Referències

* ↑ «Nuclis urbans. Població i superfície dels municipis» (en noruec). Statistisk sentralbyrå, 01-01-2013.
# Euparkerella tridactyla

Euparkerella tridactyla és una espècie d'amfibi que viu al Brasil.
Està amenaçada d'extinció per la pèrdua del seu hàbitat natural.

## Referències

* Silvano, D. & Peixoto, O.L. 2004. Euparkerella tridactyla. Llista Vermella d'Espècies Amenaçades de la UICN 2006. Consulta: 12 d'abril del 2008.
# Raúl Arribas Torre

Raúl Arribas (Mollet del Vallès, 23 de juny de 1969) fou un futbolista català que jugava com a porter.

## Trajectòria

Comença a destacar a les files del Palamós CF de principis de la dècada dels 90, quan jugava a la Segona Divisió, fins a disputar 34 partits la temporada 1992-1993. La temporada 1993-1994 fitxa pel RCD Espanyol, amb qui puja a la màxima categoria eixe mateix any. Raúl va formar part durant cinc anys de l'esquadra barcelonina, essent el suplent de Toni Jiménez. Per això, en eixes campanyes tan sols va jugar 11 partits de lliga.
L'estiu de 1998 fitxa pel CD Leganés, on gaudiria de la titularitat en els sis anys que va jugar amb els madrilenys a la Segona Divisió. Al final de la temporada 2003-2004, el Leganés baixa a Segona B. Raúl acompanyaria una temporada als pepineros a la categoria de bronze. El 2005 fitxa per l'AD Alcorcón, un modest equip madrileny. El 2008 va penjar les botes.
Juntament amb la seva dona treballa a la Clínica Dental Domènech de Leganés.

## Referències

* ↑ SOLÉ, N. GARCÍA / A. «Raül Arribas és el porter de l'Alcorcón, amb 40 anys - 14 maig 2009». [Consulta: 18 desembre 2022].
* ↑ «Dental Domenech, una temporada más la clínica dental del Lega» (en castellà). [Consulta: 18 desembre 2022].
# Zoot Allures

Zoot Allures (transcripció lingüística de l'exclamació francòfona zut alors!) és un àlbum de Frank Zappa, el vint-i-dosé de la seua discografia i l'únic publicat per Warner Bros Records després d'un litigi amb el seu antic mànager.
En una entrevista per a la revista Circus publicada el 12 d'octubre del mateix any, Zappa els reproduí una prova de fàbrica de l'àlbum, amb un total d'onze cançons repartides en dos discs, algunes de les quals no apareixen en l'àlbum final —"The Night of the Iron Sausage" (inèdita o coneguda amb un altre títol), "Filthy Habits" i "Sleep Dirt" (inclosa en l'àlbum homònim posterior)— o no es corresponen amb la descripció —la pista intitulada "Zoot Allures" en l'àlbum doble seria en realitat "The Ocean is the Ultimate Solution", publicada en l'Sleep Dirt—; aparentment, Zappa canvià i retallà el repertori i afegí "Wind Up Workin' in a Gas Station" a última hora.
Totes les cançons foren escrites i compostes per Frank Zappa llevat de "Wonderful Wino", coescrita amb Jeff Simmons.

## Referències

* ↑ François Couture. «Zoot Allures». All Music. [Consulta: 8 juliol 2020].
* ↑ Vladimir Sovetov. «Biffy's The Night Of The Iron Sausage lecture» (en anglés). ARF.ru. [Consulta: 29 juliol 2020].
# Saxònia (desambiguació)

«Saxònia» té aquests significats:
* Saxònia-Anhalt, estat federal d'Alemanya
* Baixa Saxònia, estat federat d'Alemanya
* Dinastia Saxònia-Coburg i Gotha, ducat d'Alemanya a l'actual estat de Turíngia, pertanyent als anomenats Ducats Ernestins, ja que eren governats per ducs de la línia Ernestina de la casa saxona de Wettin
* Ducat de Saxònia, ducat arrel part el regne d'Alemanya durant la Baixa Edat Mitjana a l'àrea dels actuals estats de la Baixa Saxònia, Saxònia-Anhalt, Rin del Nord-Westfàlia, i part de Slesvig-Holstein, cobrint la major part del nord d'Alemanya
* Electorat de Saxònia, principat alemany format el 1356 amb vot en la dieta imperial per a triar als emperadors
* Estat Lliure de Saxònia, estat al centre-est d'Alemanya
* Regne de Saxònia (1806 -1918), membre independent de la Confederació del Rin, la Confederació Alemanya del Nord i finalment un dels 25 estats de l'Imperi Alemany
* Volta a la Baixa Saxònia, cursa ciclista per etapes que es disputà a la Baixa Saxònia entre el 1977 i el 2007
* Volta a Saxònia, cursa ciclista per etapes que es disputà a Saxònia, Alemanya durant el juliol
# Arben Minga

Arben Minga (Tirana, 16 de març de 1959 - Windsor, 31 de gener de 2007) fou un futbolista albanès de la dècada de 1980.
Fou 28 cops internacional amb la selecció albanesa.
Pel que fa a clubs, defensà els colors de 17 Nëntori Tirana.

## Referències

* ↑ «Në kujtim të legjendës Arben Minga/ Një dekadë pa “Benin e modh”» (en albanian). Sport Ekspres, 31-01-2017. Arxivat de l'original el 29 d’agost 2018. [Consulta: 29 agost 2018].
* ↑ «Balkan Youth Championship 1968-1981». RSSSF.com. [Consulta: 29 agost 2018].
* ↑ «Arbën Minga – national football team player». EU-Football.info [Consulta: 3 juliol 2015].
* ↑ «17 Nëntori i Tiranës, ndeshja e paharruar që tronditi Bukureshtin dhe turpëroi Dinamon» (en albanian). Sporti Shqiptar. sktirana.com, 03-05-2011. Arxivat de l'original el 29 d'agost 2018. [Consulta: 29 agost 2018].
* ↑ Arbën Minga Arxivat 6 October 2009$^{[Datemismatch]}$ a Wayback Machine. - RSSSF
* ↑ Arben Minga a National-Football-Teams.com (anglès)
# Arete

Arete és el nom dels següents personatges:
* Arete de Siracusa (s. V-IVaC), princesa siracusana filla de Dionís el vell
* Arete (filla d'Aristip), filla d'Arístip de Cirene i mare d'Arístip
* Arete (filla de Rexènor)
Viccionari
# Arius molliceps

Arius molliceps és una espècie de peix de la família dels àrids i de l'ordre dels siluriformes.

## Referències

* ↑ uBio (anglès)
* ↑ Cuvier, G. & A. Valenciennes. 1840. Histoire naturelle des poissons. Tome quinzième. Suite du livre dix-septième. Siluroïdes. Hist. Nat. Poiss. (BOOK), Nov., v. 15: i-xxxi + 1-540.
* ↑ BioLib (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ariobàrzanes I Filoromà

Ariobàrzanes I Filoromà (grec antic: Ἀριοϐαρζάνης Φιλορώμαιος, Ariobarzánēs Philorṓmaios: 'Ariobàrzanes, amic de Roma') fou rei de Capadòcia. D'origen persa, fou elegit rei pels nobles del país vers el 86 aC, el Senat de Roma va autoritzar la seva elecció (85 aC) contra el nomenament d'un fill del rei Mitridates VI Eupàtor del Pont: Ariàrates IX Èusebes ).
Mitridates el va combatre i amb l'ajut del rei Tigranes II d'Armènia el va foragitar del país, però el 92 aC fou restaurat per Sul·la.
El 88 aC Mitridates el va expulsar de nou, i encara que nominalment fou restaurat el seu fill Ariàrates, al cap de poc va proclamar l'annexió del regne al Pont, però Ariobàrzanes fou de nou restaurat el 84 aC pels Romans.
Durant un temps va poder governar sempre fidel a Roma (socius populi Romani atque amicus) però el 66 aC, a la sortida de Lucul·le, fou enderrocat altre cop per Mitridates, que acabava de retornar l'any anterior i tenia l'ajut d'Armènia. L'any següent els romans sota Pompeu Magne van restaurar una vegada mes a Ariobàrzanes i li van cedir la Corduena i la Sofene, arrabassades a Armènia (i alguns territoris a Cilícia). Ariobàrzanes va abdicar el 63 aC en el seu fill Ariobàrzanes Filopàtor, que va tenir amb la seva dona Atenaida.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.  Allà es diu, a més a més, que fou enderrocat també el 90 aC, però restaurat per Marc Aquil·li el 89 aC
# Asteri (Tessàlia)

* Per a altres significats, vegeu «Astèrion».
Asteri (en grec antic Άστέριος o Ἀστερίων) va ser una antiga ciutat de Tessàlia que ja menciona Homer al "Catàleg de les naus" a la Ilíada com una de les possessions d'Eurípil. Homer parla d'"Asteri i els cims blancs de Títan" (Ἀστέριον Τιτάνοιό τε λευκὰ κάρηνα), una muntanya situada al damunt de la ciutat.
No hi ha acord sobre la situació de la ciutat. Esteve de Bizanci diu que era la mateixa ciutat que Peiresia, de la que Apol·loni Rodi diu que es trobava a la confluència del riu Apidanos amb l'Enipeu. Estrabó situa la muntanya de Tità vora la ciutat d'Arne, i parla del color blanc dels cims, que en realitat defineix com a grans roques blanques. Apol·loni diu que Peiresia era a prop del mont Pileion, on Estrabó hi situa la ciutat de Pil·los, famosa per un temple d'Apol·lo. Una ciutat que Titus Livi anomena Iresia, podria ser en realitat Peiresia.

## Referències

* ↑ Homer. Ilíada (edició en català). Penguin Random House Grupo Editorial España, 2022-06-09. ISBN 978-84-19013-26-2.
* ↑ Homer. Ilíada (vol. I): Cants I-IV. Fundació Bernat Metge, 2005. ISBN 978-84-7225-859-4.
* ↑ Smith, William (ed.). «Asterium». Dictionary of Greek and Roman Geography (1854). [Consulta: 1r gener 2021].